Haastattelu Lolita∞Complexin kanssa Tsukiconissa 2008 | JaME Suomi
haastattelu - 20.12.2008 14:00
kirjoittaja: Earwen & Matron
Saimme tilaisuuden haastatella pop-duoa ennen heidän esiintymistään 19.10. Glorialla.
Sateisena sunnuntaipäivänä suuri joukko japanilaisesta kulttuurista kiinnostuneita oli kerääntynyt Kulttuuriareena Gloriaan Tsukicon-tapahtumaan. Saimme tilaisuuden haastatella illan esiintyjäkaartiin kuuluvaa Lolita∞Complex-bändiä.
Voitteko kertoa meille jotain bändistänne?
Töcco: Bändissä on kaksi jäsentä, minä kirjoitan lyriikat ja hän säveltää musiikin sanoituksiini. Minä laulan ja hän soittaa bassoa.
Jünne: Ja koskettimia.
Bändinne on yhdistetty muotimerkkiin Baby the Stars Shine Bright. Voitteko kertoa jotain tästä yhteydestä?
Töcco: Yhteydestä? (nauraa). Yhteys on tullut poikaystäväni kautta. Hän toimi erään kuuluisan bändin kitaristina 80-luvulla ja hänen bändinsä tyyliin kuului muun muassa röyhelöitä. Tyyliä kutsuttiinkin "new romantic"-tyyliksi (uusromantiikka). Tämä on se yhteys.
Viimeisin levynne sisältää pelkästään cover-versioita muiden bändien kappaleista, ja versionne ovat hyvin erilaisia verrattuna alkuperäisiin. Miten olette valinneet käytettävät kappaleet?
Töcco: Valitsimme kappaleet artisteilta joita kunnioitamme suuresti. Joten pääosin ne on valittu vain artisteihin kohdistuvat syvän kunnioituksemme perusteella.
Jünne: Niin, syynä on syvä kunnioitus.
Virallisilla nettisivuillanne esiintyy Punahilkka-teema. Miten päädyitte siihen?
Töcco: Koska kuvissa pitämäni mekko on Baby the Stars Shine Bright -merkiltä, ja he sponsoroivat bändiämme.
Bändin nimen, Lolita∞Complex, ensimmäinen osa lolita on helposti pääteltävissä laulaja Töccon tyylistä, mutta mistä tulevat muut osat (complex & ääretön-merkki)?
Töcco: Nimi on peräisin vanhasta elokuvasta Lolita. Kysyimme Stanley Kubrickin yhtiöltä saisimmeko käyttää tätä termiä ja he antoivat luvan, mutta pyysivät liittämään nimeen myös ääretön-merkin erottaakseen bändimme alkuperäisestä termistä.
Mistä saatte inspiraation musiikkiinne?
Töcco: Musiikkiin? Minä teen lyriikat. (katsoo Jünnea)
Töcco: Hiljainen mies! (naurua)
Jünne: Töcco antaa minulle kuvia ja näkymiä, joiden perusteella teen musiikin kuin elokuvan soundtrackin.
Joten, kun teette uuden kappaleen, kirjoitatte siis ensin lyriikat ja sitten vasta melodian? Vai toisinpäin?
Töcco: Aina ensin lyriikat. Minä luon kuvia, joiden perusteella hän säveltää musiikin.
Töcco: Tulevaisuudessa? Haluaisin olla runoilija.
Entä bändinne tulevaisuus?
Töcco: Bändin? Hmm... En tiedä.
Jünne: Vain Jumala tietää. (naurua)
Minkälaisia odotuksia teillä oli Suomen-vierailunne suhteen?
Töcco: Toinen isoisäni on itse asiassa kotoisin Ruotsista, joten minussa on skandinaavista perimää. Olenkin erittäin innoissani.
Miltä nyt tuntuu? Ovatko odotuksenne Suomen suhteen käyneet toteen?
Töcco: Itseasiassa en tiennyt mitään erityistä Suomesta etukäteen, vain Muumit. Mutta vaikutelmani on, että tämä on hyvin iloinen maa.
JaME kiittää Lolita∞Complexia ja JrockSuomea haastattelusta.